Slava lingvaro

La slava lingvaro estas sublingvaro de la hindeŭropa lingvaro. Ĝi dividiĝas je la orienta (rusa, ukraina, belorusa lingvoj), la okcidenta (pola, ĉeĥa, slovaka, kaŝuba, soraba lingvoj) kaj la suda (slovena, serbokroata, makedona, bulgara lingvoj) subgrupoj. La tri plej multnombraj popoloj de la grupo estas rusoj, ukrainoj kaj poloj. Entute en 1992 ekzistis 293,5 milionoj da parolantoj de slavaj lingvoj, inter ili en la Rusia Federacio loĝis 125,5 milionoj.

Slavaj lingvoj havas ĝis nun bone rimarkeblan parencecon kaj leksikan kaj gramatikan. La eklezia slava lingvo estas la plej malnova skribita slava lingvo.



Klasifiko 
La slava lingvaro povas esti klasifikata laŭ la sekva skemo. Krome ĝi parencas al la balta lingvaro.

Belorusoj 
 Nomo: [m] беларусы (biełarusy); [f] Bielorusses; [r] белорусы (belorusy)
 Popolo, ĉefloĝantoj de Belorusio (pli ol 7,9 mln en 1992). Ili loĝas ankaŭ en Rusia Federacio (1,2 mln), Ukrainio (440 mil), Kazaĥio (183 mil), Latvio (120 mil), Litovio (63 mil), Uzbekio (63 mil), Estonio (27,7 mil), Pollando (ĉ. 300 mil), ka.
 Lingvo: belorusa.
 Kredantoj: precipe ortodoksuloj (60-65%), estas ankaŭ katolikoj (15%) ka.

Bosnianoj (Bosniaj islamuloj) 
 Nomo: [m] musulmane, bosanci, bošnjaci; [f] Musulmans, Bosniens; [r] боснийцы (bosnijcy)
 Popolo, ĉefloĝantoj de Bosnio kaj Hercegovino. Kvanto: 1,8 mln (1992). Ili loĝas ankaŭ en Jugoslavio (220 mil), Kroatio (14 mil), Turkio (30 mil), Usono (30 mil). Totala kvanto: 2,1 mln. Bosnianoj estas loĝantoj (precipe serboj kaj kroatoj) de historiaj regionoj Bosnio kaj Hercegovino, kiuj akceptis islamon dum osmana regado.
 Lingvo: bosna.
 Kredantoj: muzulmanoj-sunaistoj.

Bulgaroj 
 Nomo: [m] Българи (Bălgari); [f] Bulgares; [r] болгары (bolgari)
 Popolo, ĉefloĝantoj de Bulgario (7,85 mln). Ili loĝas ankaŭ en Ukrainio (234 mil), Moldavio (88 mil), Rusia Federacio (32,8 mil) kaj aliaj landoj. Totala kvanto: 8,45 mln (1992).
 Lingvo: bulgara.
 Kredantoj: precipe ortodoksuloj, parto: muzulmanoj-sunaistoj.

Ĉeĥoj 
 Nomoj: [m] Češi; [f] Tcheques; [r] чехи (čechi)
 Popolo, ĉefloĝantoj de Ĉeĥio (9,55 mln, 1992). Totala kvanto: 10,38 mln
 Lingvo: ĉeĥa.
 Kredantoj: precipe katolikoj, estas ankaŭ protestantoj.

Kaŝuboj 
 Nomoj: [m] Kaszëbi; [f] Kachoubes; [r] кашубы (kašuby)
 Etnografia grupo de poloj, loĝas en ĉemara parto de Pollando.
 Lingvo: kaŝuba.
 Kredantoj: precipe katolikoj.

Kroatoj 
 Nomoj: [m] Hrvati; [f] Croates; [r] хорваты (chorvaty)
 Popolo, ĉefloĝantoj de Kroatio (4,4 mln). Bosnio kaj Hercegovino (630 mil), ili loĝas ankaŭ en Serbio (100 mil), .... Totala kvanto: 6,21 mln (1995).
 Lingvo: kroata.
 Kredantoj: precipe katolikoj.

Makedonoj 
 Nomoj: [m] Македонци (Makedonci); [f] Macedoniens; [r] македонцы (makedoncy)
 Popolo, ĉefloĝantoj de Makedonio. Totala kvanto: 1,77 mln (1992), inter ili en Makedonio 1,63 mln
 Lingvo: makedona (makedona-bulgara).
 Kredantoj: ortodoksuloj, estas ankaŭ muzulmanoj-sunaistoj.

Montenegranoj 
 Nomoj: [m] Црногорци (Crnogorci); [f] Montenegrins; [r] черногорцы (ĉernogorcy)
 Popolo, ĉefloĝantoj de Montenegro (460 mil); en Serbio 140 mil (1992). Ili loĝas ankaŭ en Usono kaj Albanio. Totala kvanto: 620 mil.
 Ili parolas en ŝtokava dialekto de la montenegro.
 Kredantoj: precipe ortodoksuloj.

Poloj 
 Nomoj: [m] Polacy; [f] Polonais; [r] поляки (poljaki)
 Popolo, ĉefloĝantoj de Pollando (pli ol 37,75 mln). Totala kvanto: 50 mln (2006), inter ili en Usono 3.8 mln, Francio 300 mil, Rusia Federacio 94,6 mil, Ukrainio 219,2 mil, Litovio 258 mil, Belorusio 417,7 mil. Kelkaj etnografiaj grupoj (kaŝuboj, mazuroj ka.) konservis specifojn de la lingvo kaj kulturo.
 Lingvo: pola.
 Kredantoj: precipe katolikoj.

Rusoj 
 Nomoj: [r] русские (russkije); [f] Russes
 Popolo, ĉefloĝantoj de Rusia Federacio (pli ol 119,87 mln). Ili loĝas ankaŭ en Ukrainio 11,35 mln, en Kazaĥio 6,23 mln, Uzbekio 1,65 mln, Belorusio 1,34 mln, Kirgizio 916,6 mil, Latvio 905,5 mil, Moldavio 562 mil, Estonio 474,8 mil, Azerbajĝano 392,3 mil, Taĝikio 388,5 mil, Litovio 344,5 mil, Kartvelio 341,2 mil, Turkmenio 333,9 mil, Armenio 51,5 mil (1989), en la landoj de Ameriko (precipe en Usono) kaj Okcidenta Eŭropo. Totala kvanto: 146,5 mln (1992).
 Apartenas al balta (en nordo), orienteŭropa (en centro) kaj aliaj tipoj de granda eŭropoida raso.
 Lingvo: rusa.
 Kredantoj: precipe ortodoksuloj, sed ankaŭ novprotestantoj.

 KOZAKOJ. Nomo: [f] Cosaques; [r] казаки (kazaki) - etnogrupo en konsisto de rusa kaj aliaj popoloj. Totala kvanto: en Rusia Federacio ĉirkaŭ 5 mln. Lingvo: rusa, estas disvastigita dulingvismo. Kredantoj: ortodoksuloj, estas ankaŭ reprezentantoj de aliaj konfesoj.

Serboj 
 Nomoj: [m] Srbi; [f] Serbes; [r] сербы (serby)
 Popolo, ĉefloĝantoj de Serbio kaj Unia Respubliko Serbio. Totala kvanto: 7,4 mln, inter ili en Serbio pli ol 6,7 mln (1992).
 Lingvo: serba.
 Kredantoj: ortodoksuloj.

Slovakoj 
 Nomoj: [m] Slováci; [f] Slovaques; [r] словаки (slovaki)
 Popolo, ĉefloĝantoj de Slovakio. Kvanto: 5,6 mln, inter ili en Slovakio ĉirkaŭ 4,5 mln (1992).
 Lingvo: slovaka.
 Kredantoj: katolikoj, estas ankaŭ protestantoj kaj uniatoj.

Slovenoj 
 Nomoj: [m] Slovenci; [f] Slovenes; [r] словенцы (slovency)
 Popolo, ĉefloĝantoj de Slovenio. Kvanto: 2,3 mln (1992), inter ili en Slovenio 1,7 mln
 Lingvo: slovena.
 Kredantoj: katolikoj, estas ankaŭ protestantoj kaj ortodoksuloj.

Soraboj 
 Nomoj: [m] Lusace en Germanio [f] Sorabes de Lusace;(lužickije serby, sorby, vendy)
 Popolo en Germanio, Luzacio, 100 mil (1992).
 Lingvo: soraba.
 Kredantoj: precipe luteranoj, estas ankaŭ katolikoj.

 1 en supra soraba lingvo
 2 en malsupra soraba lingvo

Ukrainoj 
 Nomoj: [m] українці (ukrajinci); [f] Ukrainiens
 Popolo, ĉefloĝantoj de Ukrainio (37,42 mln), en Rusia Federacio 4362,8 mil, Kazaĥio 896,2 mil, Moldavio 600,3 mil, Belorusio 291 mil, Uzbekio 153,2 mil, Kirgizio 108 mil, Latvio 92,1 mil; en Kanado 530 mil, Usono 500 mil, Pollando 300 mil, Argentino 100 mil.
 Apartenas al mezeŭropa branĉo de eŭropoida raso.
 Dividiĝas je subetnaj grupoj - Litvinoj, Poleŝukoj, Guculoj, Bojkoj, Lemkoj. Totala kvanto: 46 mln (1992).
 Lingvo: ukraina, rutena, vaste uzata ankaŭ sudrusa.
 Kredantoj: kristanoj (diversaj branĉoj de ortodoksismo, grekkatolikoj, latinaj katolikoj, luteranoj ktp), parto - paganoj.

Vidu ankaŭ 
 Lingvistiko
 Listo de lingvoj
 Cirila alfabeto
 Tutslavaj lingvoj
 Interslava lingvo